[{"text_idx": "#000004", "text": "Abaoe un toullad bloavezhiou\u0300 breman\u0303 e vez harpet an trein\u0303 lennegel e brezhoneg gant Ofis Publik ar Brezhoneg ha Rannvro Breizh. Arlene c\u2019hoazh e oa deuet er-maez ur forniad oberennou\u0300 deus al lennegezh etrebroadel, troet en hom yezh. En o-mesk On the road, ul levr brudet-kaer, deuet da vezan\u0303 arouez ar Beat Generation, evel e oberour, ar skrivagner ha barzh amerikan, Jack Kerouac."}, {"text_idx": "#000005", "text": "Kristian ar Braz an hini eo en deus kroget e-barzh troidigezh an oberenn veur-se ha kaset anezhi da benn vat. Meur a skrivagner all en deus bet troet e brezhoneg : John Steinbeck, Jack London, J.D. Salinger peotramant c\u2019hoazh an iwerzhonad John MacGahern. Skrivagner eo ivez. Daou dorkad danevellou\u0300 zo bet embannet diwar e bluenn yac\u2019h : Rebetiko hag istoriou\u0300 all ha Kroashent-tro (2020)."}, {"text_idx": "#000006", "text": "\u00ab War an hent \u00bb, troet diwar ar saozneg gant Kristian ar Braz, zo bet embannet gant Al Liamm. Tammou\u0300 lennet deus al levr a c\u2019hellfet kavout war lec\u2019hienn Radio Ribin, webradio Menez Are."}, {"text_idx": "#000007", "text": "Kazetenner evit ar rouedad Radio Breizh, stag ouzh Radio Kreiz Breizh. Kinnig a ran an abadenn geleier e-kerzh \"Pikous-Dibikous\" ha \"Re bell ganti\"."}, {"text_idx": "#000012", "text": "Suivez-nous sur les re\u0301seaux :"}]